Vrea să moară în direct, dar Facebook nu îl lasă. Rețeaua socială i-a blocat transmisia.
Alain Cocq este un francez de 57 de ani care suferă de o boală incurabilă şi vrea să-şi transforme moartea într-un manifest pentru legalizarea eutanasiei. Bărbatul a anunţat că renunţă la tratament şi la alimentaţie pentru că i-a fost refuzată cerinţa de a fi eutanasiat. Psihologii spun că există şi în România astfel pacienţi care suportă durerea, dar suferinţa lor nu este vizibilă.
Alain stă la pat în propria locuinţă din oraşul francez Dijon şi este activ pe Facebook, unde are de gând să-şi transmită moartea. Anunţul său de a renunţa la medicamente şi la alimentaţie a atras mii de comentarii aprinse pe profilul său social.Una din postările recente este un denunţ la adresa Facebook care i-a blocat transmisiile video live până în 8 septembrie.Boala extrem de rară care îi afectează circulaţia sângelui i-a marcat ultimii 34 de ani din viaţă şi acum ar fi vrut să moară fără durere prin administrarea unui sedativ puternic.Dorinţa lui Alain a fost refuzată de autorităţi şi nici preşedintele Franţei, Emmanuel Macron, nu-l poate ajuta.Psihologii spun că în astfel de cazuri suferinţa insuportabilă şi lipsa unei motivaţii blochează orice terapie.Keren Rosner, psiholog: "Există cazuri în care o persoană îşi găseşte un punct de sprijin în convingeri religioase. Atunci îşi dă sens vieţii lui prin credinţa lui. Sunt şi în România multe cazuri însă sunt trecute sub tăcere. Sunt acei pacienţi care nu sunt vizibili, care îşi trăiesc suferinţa în singurătate.“.